钦定古今图书集成/明伦汇编/闺媛典/第313卷 > 皇清四十六 > 冯应元妻王氏
## 钦定古今图书集成/明伦汇编/闺媛典/第313卷 > 皇清四十六 > 冯应元妻王氏

按《嘉定县志》：王氏，勋卫冯应元妻。年二十九而寡，二孤国钰、国铨尚穉，王愿以身殉，念翁老子幼，俯仰无依而止。翁病痈，秽气达户外，王洗涤奉养，八年不懈。霜机月杵，靡间朝夕。翁临没，告亲戚曰：“媳今日为妇尽孝，来世我当为妇以报媳。” 闻者莫不感泣。教子成立，劳瘁而死。康熙八年，以节闻于官。